༄༅། ། ཀྱཻ བསྭོ འཛམ་གླིང་བོད་ཆེན་མདོ་སྨད་ལྷོ་ཡི་རྒྱུད། ། བྱ་རྒོད་གཟན་
ལ་ལྡིང་འདྲའི་རི་ཡི་སྤོར། ། ཆེ་བཙན་གཉན་གྱི་རྒྱལ་པོ་མདུང་ནག་ཅན། ། ཡིད་
བཞིན་བདུད་འཇོམས་ཐོག་རྒོད་འབར་བ་ཁྱོད། ། རིང་ནས་གསོལ་མཆོད་བསྟེན་
པའི་དགྲ་ལྷའི་གཙོ། ། དེ་རིང་བདག་གིས་ལས་ལ་བསྐུལ་བགྱིད་ན། ། གདུག་པའི་
འཁོར་ཚོགས་བྱེ་བ་འབུམ་སྡེཪ་བཅས། ། རྔམས་པའི་སྐུར་བཞེངས་དྲག་པོའི་ལས་ལ་
ཆོས། ། གསང་བདག་རྡོ་རྗེ་འཛིན་དང་དབྱེར་མེད་པའི། ། དྲིན་ཅན་བླ་མས་བཀའ་
བསྒོས་ཐ་ཚིག་བཞིན། ། ད་ལྟ་རྣལ་འབྱོར་བཅོལ་བའི་ལས་འདི་ཉིད། ། བཏང་སྙོམས་
གཡེལ་བ་མ་མཛད་མྱུར་དུ་སྒྲུབས། ། བསྟན་འགྲོ་སྤྱི་དང་དཔོན་སློབ་འདུས་སྡེར་
བཅས། ། མི་ཕྱུགས་ནོར་རྫས་ཡོངས་ལ་འཚེ་བྱེད་ཅིང་། ། དངོས་དང་བརྒྱུད་ནས་
གནོད་པའི་བསམ་སྦྱོར་འཆང་། ། མི་ལ་ཁྱད་གསོད་ལྷ་ལ་བརྙས་སྨོད་བྱེད། ། མཐུ་
ནུས་བུ་ལོན་ལྟར་སྙོགས་སྡང་བའི་དགྲ། ། ཕྱི་ནང་ཕྱོགས་མཚམས་གང་དུ་གནས་
ཀྱང་རུང་། ། མྱུར་མགྱོགས་སྤྲུལ་བའི་ཕོ་ཉའི་ཚོགས་རྣམས་ཀྱིས། ། རང་དབང་མེད་
- 269 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
པར་བཟུང་ནས་འདིར་ཁུག་ལ། ། ཤ་ཁྲག་དམར་གྱི་གཏོར་མའི་ཚོགས་འདི་དང་། །
དབྱེར་མེད་བསྟིམས་ནས་དཔའ་བའི་རྔམས་ཟས་ཀྱིས། ། རྣོ་ངར་མཆེ་བ་གཙིག་པའི་
ཞལ་དུ་སྟོབ། ། མ་ཐོགས་དགྲ་ལ་རྒྱུག་ཅིག་མཐུ་རྩལ་ཅན། ། འཇིགས་པའི་སྐྱི་གཡའི་
ཆོ་འཕྲུལ་སྣ་ཚོགས་སྟོན། ། དལ་ཡམས་རིམས་ནད་དུག་མཚོན་ཆར་བ་ཕོབ། ། བྱུར་
ཆག་ཁ་སྨྲས་གླེང་གཞི་དགྲ་ལ་བཟློག ། ལོ་ཟླར་མ་བཞག་རྟག་མཚན་མྱུར་དུ་སྟོན། །
གཉན་དང་ས་བདག་ཀླུ་བཙན་གདུག་པའི་འཁོར། ། ས་དང་བར་སྣང་གང་བའི་
དམག་དཔུང་ཚོགས། ། མགྱོགས་པའི་བང་བསྐྱེད་འཇིགས་པའི་རྩལ་ཕྱུང་ལ། ། ཡིད་
ལ་བརྣག་པའི་ལས་འདི་ཐོགས་མེད་སྒྲུབས། ། ཆོས་ཆོས་གཉན་རྗེའི་བདུད་འཇོམས་
དགྲ་ལ་ཆོས། ། བྷོ་བྷོ་གཉན་དང་མ་མོ་དགྲ་ལ་བྷོ། ། རྒྱུག་རྒྱུག་བརྣག་པའི་དགྲ་བོའི་
ཡུལ་དུ་རྒྱུགས། ། མ་གཡེལ་མ་གཡེལ་ལས་འདི་བསྒྲུབ་པར་མཛོད། ། གཉན་མགོན་
བདུད་འཇོམས་གཟི་ལྡན་དམ་ཚིག་ཅན། ། བླ་མ་ལྷ་ཡི་དམ་ཚིག་རྗེས་དགོངས་ལ། །
མི་མཐུན་དགྲ་སྡེའི་གཡུལ་ངོ་ལས་རྒྱལ་བའི། ། སྡོང་གྲོགས་འཕྲིན་ལས་མ་གཡེལ་
དེང་འདིར་སྒྲུབས། ། གཞི་ལམ་བྱེས་གསུམ་གང་དུ་འགྲོ་སྡོད་ཀྱང༌། ། དགྲ་ལྷའི་རྒྱལ་
པོས་ཉིན་མཚན་དུས་དྲུག་ཏུ། ། ལུས་དང་གྲིབ་མ་ཇི་བཞིན་འགྲོགས་མཛོད་ལ། །
འཕྲིན་ལས་རྣམ་བཞི་སྒྲུབས་ཤིག་ས་མཱ་ཡ། ། ཞེས་དགྲ་ལྷའི་རྒྱལ་པོ་ཨ་རྩ་ལྕ་ཐུར་གྲགས་པའི་
དྲག་བསྐུལ་འདི་ནི། དད་ལྡན་སོག་ཚང་དཔོན་སྤྲུལ་འཇམ་དབྱངས་གྲགས་པ་རྒྱལ་མཚན་ནས་
བསྐུལ་ངོར། ༧ རོང་པོ་ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།